CELEX: 62016TA0575
Language: ro
Date: 2017-12-14 00:00:00
Title: Cauza T-575/16: Hotărârea Tribunalului din 14 decembrie 2017 – Martinez De Prins și alții/SEAE („Funcție publică — Funcționari — Agenți — Remunerație — Personal al SEAE repartizat într-o țară terță — Articolul 10 din anexa X la Statutul funcționarilor — Evaluare anuală a indemnizației pentru condițiile de viață — Decizie privind reducerea indemnizației pentru condițiile de viață în Ghana de la 25 % la 20 % — Excepție de nelegalitate”)

5.2.2018   
            
            
               RO
            
            
               Jurnalul Oficial al Uniunii Europene
            
            
               C 42/17
            
         Hotărârea Tribunalului din 14 decembrie 2017 – Martinez De Prins și alții/SEAE
   (Cauza T-575/16) (1)
   
   ((„Funcție publică - Funcționari - Agenți - Remunerație - Personal al SEAE repartizat într-o țară terță - Articolul 10 din anexa X la Statutul funcționarilor - Evaluare anuală a indemnizației pentru condițiile de viață - Decizie privind reducerea indemnizației pentru condițiile de viață în Ghana de la 25 % la 20 % - Excepție de nelegalitate”))
   (2018/C 042/24)
   Limba de procedură: franceza
   
      Părțile
   
   
      Reclamanți: David Martinez De Prins (Accra, Ghana) și ceilalți 9 reclamanți ale căror nume figurează în anexa la hotărâre (reprezentanți: N. de Montigny și J.-N. Louis, avocați)
   
      Pârât: Serviciul European de Acțiune Externă (SEAE) (reprezentanți: S. Marquardt, agent, asistat de M. Troncoso Ferrer, F.-M. Hislaire și S. Moya Izquierdo, avocați)
   
      Obiectul
   
   Cerere formulată în temeiul articolului 270 TFUE având ca obiect anularea fișelor de remunerație ale reclamanților din luna martie 2015, precum și ale fișelor lor de remunerație subsecvente, în măsura în care aceste fișe reprezintă aplicarea deciziei SEAE din 23 februarie 2015 privind reducerea, începând de la 1 ianuarie 2015, a indemnizației pentru condițiile de viață plătite personalului Uniunii Europene repartizat în Ghana
   
      Dispozitivul
   
   
               1)
            
            
               Anulează fișele de remunerație ale domnului David Martinez De Prins și ale celorlalți funcționari și agenți ai Serviciului European de Acțiune Externă (SEAE) ale căror nume figurează în anexă, stabilite de SEAE pentru luna martie 2015, în măsura în care aceste fișe reprezintă aplicarea deciziei SEAE din 23 februarie 2015 privind reducerea, începând de la 1 ianuarie 2015, a indemnizației pentru condițiile de viață plătite personalului Uniunii Europene repartizat în Ghana.
            
         
               2)
            
            
               Respinge în rest acțiunea.
            
         
               3)
            
            
               Obligă SEAE la plata cheltuielilor de judecată.
            
         
      (1)  JO C 111, 29.3.2016 (cauză înregistrată inițial la Tribunalul Funcției Publice a Uniunii Europene sub numărul F-153/15 și transferată la Tribunalul Uniunii Europene la 1.9.2016).